open-index/open-wikipedia-markdown huggingface dataset:
גינטר בניש

**גינטר בניש** (בגרמנית: **Günter Behnisch**; 12 ביוני 1922 – 12 ביולי 2010) היה אדריכל גרמני. במהלך מלחמת העולם השנייה הוא הפך לאחד ממפקדי הצוללות הצעירים בגרמניה. בהמשך הפך בניש לאחד האדריכלים המייצגים את הדה-קונסטרוקטיביזם. הפרויקטים הבולטים שבנה כוללים את הפארק האולימפי  במינכן ואת הפרלמנט  המערב-גרמני בבון.

## ביוגרפיה
בניש נולד בלוקוויץ שליד דרזדן (כיום רובע בדרום העיר). הוא השני מבין שלושה ילדים. למד במספר בתי ספר, בשל העובדה שאביו הסוציאל-דמוקרט נעצר, פוטר ונשלח לעבודה בקמניץ ידי הממשל הנאצי.

בשנת 1939 התנדב בניש בן ה-17 להצטרף לצי המלחמה הגרמני, "קריגסמרינה", שהיה אלטרנטיבה פחות מכבידה מאשר עבודות כפייה או גיוס צבאי. בסופו של דבר הוא הפך לקצין צוללות ושירת על סיפון הצוללת U-952 . באוקטובר 1944 הפך לאחד ממפקיד הצוללות הצעירים ביותר, כשמונה למפקדה של U-2337 . בתום מלחמת העולם השנייה נכנע ומסר את הצוללת שעליה פיקד לבריטים. הוא הפך לשבוי מלחמה בטירת פת'רסטון  בנורת'מברלנד.

בהמשך הוכשר בניש כמניח לבנים, ובשנת 1947 נרשם ללימודי אדריכלות באוניברסיטה הטכנית בשטוטגרט. בשנים 1967 עד 1987 היה פרופסור לעיצוב בניין ולעיצוב אדריכלי, וטכנולוגיית בנייה תעשייתית באוניברסיטה הטכנית בדרמשטאדט.
[ממוזער|230x230 פיקסלים|חדר המליאה של ה[בונדסטאג הגרמני בבון]]
אחד הבניינים הבולטים ביותר שלו שעיצב הוא בניין הפרלמנט בבירת מערב גרמניה, בון. אף על פי שזכה במכרז לעיצוב המבנה בשנת 1973, הבנייה החלה רק בשנת 1987 והושלמה בשנת 1992.

הוא הקים משרד אדריכלות משלו בשטוטגרט בשנת 1952. המשרד הפך בשנת 1966 ל"בניש ושותפים".

בנו, שטפן בניש, הקים בשנת 1989 חברה נפרדת, "בניש ארכיטקטן" .
שמאל|ממוזער|230x230 פיקסלים| הפארק האולימפי במינכן (1972)

## פרויקטים
* 1972 – הפארק האולימפי של מינכן שבגרמניה.
* 1992 – אולם המליאה של הפרלמנט הגרמני (בונדסטאג) בבון שבגרמניה.
* 1993–2005 – בניין האקדמיה לאמנויות  במיטה שבברלין; הרחבת זכוכית בת שש קומות של מלון אדלון המשוחזר.
* 1998 – מגדל פיקוח בנמל התעופה נירנברג שבגרמניה.
* 2002 – בנק הסליקה הממלכתי הצפון-גרמני  בהנובר שבגרמניה.
* 2003 – מרכז ג'נזיים בקיימברידג', במדינת מסצ'וסטס שבארצות הברית.
* 2005 – המרכז למחקר תאי וביומולקולרי בטורונטו שבקנדה.

## קישורים חיצוניים

* 
* גינטר בניש באתר archINFORM

## הערות שוליים

קטגוריה:אדריכלים גרמנים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:צוללני הקריגסמרינה
קטגוריה:בוגרי האוניברסיטה הטכנית של דרמשטאדט
קטגוריה:גרמנים שנולדו ב-1922
קטגוריה:גרמנים שנפטרו ב-2010
קטגוריה:מפקדי צוללות בקריגסמרינה
רג'אא נאטור

**רג'אא נאטור** (בערבית: رجاء ناطور; נולדה ב־1972) היא משוררת פלסטינית אזרחית ישראל, עמיתת מחקר בפורום לחשיבה אזורית, ופעילה חברתית בנושאי זכויות אדם ומעמד האישה. עורכת הזירה בערבית ובעלת טור בעיתון "הארץ".

## ביוגרפיה

נאטור היא בוגרת תואר ראשון בפסיכולוגיה מאוניברסיטת תל אביב ותואר שני ביישוב סכסוכים מאוניברסיטת ברדפורד, שבאנגליה. התזה שלה עסקה בחינוך דו-לאומי ותהליכי בניית שלום בקהילה, ומקרי הבוחן שנחקרו היו שלושת בתי הספר הדו-לשוניים בישראל הפועלים בהקשר של הסכסוך המתמשך ומערכת החינוך הישראלית.

במסגרת הפורום לחשיבה אזורית חוקרת וכותבת בנושאי נשים ומגדר במזרח התיכון.

עם כתבי העת בה פורסמו שיריה נמנים: המוסך וגרנטה בעברית ותורגמו לעברית, אנגלית וצרפתית.

## פעילות חברתית

ב-2015 ניהלה את פרויקט "מחסינות למתן דין וחשבון" בקואליציית נשים לשלום בתל אביב. במסגרת הפרויקט עסקה בתיעוד חייהן של נשים פלסטיניות מסוסיא ובקעת הירדן תחת הכיבוש.

שימשה כרכזת-שותפה בפרויקט Gemini - קבוצת דיאלוג ועשייה של פלסטינים ויהודים בקמפוסים ובערים מעורבות, מטעם ארגון רעות-סדאקה.

הנחתה קבוצות נוער, תלמידים והורים במסגרות קהילתיות חינוכיות דו-לאומיות רבות.

## חיים אישיים

נאטור מתגוררת ביפו.

## קישורים חיצוניים

* הפרופיל של רג'אא נאטור, ברשת החברתית LinkedIn 
* הפרופיל של רג'אא נאטור, באתר A-List
* 
* רג'אא נאטור, באתר הפורום לחשיבה אזורית

### הקראות שירה
* "צל הלבד", ברדיו איפיג'יבי תל אביב, באתר יוטיוב, 27 בינואר 2015
* "לעזאזל", בערב שירת פוסט זוגיות השלישי, שנערך במיכאלאנג'לו, באתר יוטיוב, 31 ביולי 2018
* "אני ואני ואתה", בערב שירת פוסט זוגיות השלישי, שנערך במיכאלאנג'לו, באתר יוטיוב, 31 ביולי 2018

## הערות שוליים

קטגוריה:משוררות ערביות ישראליות
קטגוריה:משוררים ערבים ישראלים
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:עורכות עיתונים ישראליות
קטגוריה:עורכי עיתונים ישראלים
קטגוריה:בעלות טור ישראליות
קטגוריה:בעלי טור ישראלים
קטגוריה:סגל הארץ
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:משוררות פלסטיניות
קטגוריה:משוררים פלסטינים
קטגוריה:יפו: אישים
קטגוריה:ישראליות שנולדו ב-1972
קטגוריה:ישראלים שנולדו ב-1972
ג'וזפין לנגפורד

**ג'וזפין לנגפורד** (באנגלית: **Josephine Langford**; נולדה ב-18 באוגוסט 1997) היא שחקנית אוסטרלית. ידועה בעיקר בזכות תפקידה כטסה יאנג בסדרת הסרטים של "אחרי ש...", ובתור אמה ג'ונסון בסרט "מוקסי" מבית היוצר של נטפליקס.

## ביוגרפיה
לנגפורד נולדה בפרת' שבמערב אוסטרליה וגדלה באפלקרוס , פרוור בפרת'. היא בתם הצעירה של אליזבת לנגפורד, רופאת ילדים, וסטיבן לנגפורד, רופא מעופף ומנהל השירותים הרפואיים בשירות הרופאים המעופפים המלכותי של אוסטרליה אחותה הגדולה, קתרין לנגפורד, גם היא שחקנית.

## קריירה
לנגפורד החלה לשחק בגיל 15, והופיעה במספר סרטים קצרים, "חינוך מיני" ו"כאשר נפרדים" משנת 2013, ו"דם צועני" משנת 2014. את הופעת הבכורה שלה היא עשתה בשנת 2017 בסרט האינדי "Pulse", שהוקרן בפסטיבלי קולנוע. היא גם כיכבה כשחקנית תומכת באותה שנה בסרט האימה האמריקני Wish Upon , לצד ג'ואי קינג. את הופעת הבכורה שלה בטלוויזיה היא עשתה בשנת 2017 בסדרה האוסטרלית "וולף קריק" .

ב־9 ביולי 2018 הוכרז כי לנגפורד אמורה לככב בתפקיד טסה יאנג בסרט "אחרי ש...", המבוסס על רומן הבדיון החדש למבוגרים 2014 בשם זהה שכתבה אנה טוד . הסרט הוקרן בבכורה בשנת 2019, והשיג 69.5 מיליון דולר. היא הייתה מועמדת וזכתה בפרס Teen Choice Award על תפקידה כטסה יאנג. סרט ההמשך, "אחרי שהתנגשנו", יצא בשנת 2020, כאשר לנגפורד והכוכב המשותף הירו פיינס-טיפין חזרו לתפקידיהם. בשנת 2019, לנגפורד הופיעה גם בסדרת הטלוויזיה המקומית האמריקאית לאנתולוגיית האימה "Into the Dark" בתור קלייר.

בשנת 2021 גילמה את אמה ג'ונסון בסרט של נטפליקס "מוקסי", המבוסס על הרומן בעל אותו שם שכתבה ג'ניפר מתיו. הסרט, בבימויה של איימי פולר, יצא לשירות של נטפליקס ב-3 במרץ.

## פילמוגרפיה
### קולנוע

### טלוויזיה

### פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:זוכי פרס בחירת הנוער
קטגוריה:אוסטרליות שנולדו ב-1997
קטגוריה:אוסטרלים שנולדו ב-1997
Main Road Post

**Main Road Post** (בתרגום חופשי לעברית: **עמדת הדרך הראשית**, ובתעתיק: **מיין רואד פוסט**) הוא אולפן לאפקטים חזותיים רוסי, שהוקם בשנת 2006, במוסקבה, רוסיה. האולפן עבד על האפקטים הוויזואליים לסרטים הרוסים הגדולים ביותר בעשור האחרון וכמה פרויקטים בינלאומיים והוא נחשב לחלוץ בהנפשה הממוחשבת ברוסיה ועוסק בעיקר בעבודות הדורשות אפקטים חזותיים עבור סרטי קולנוע.

האולפן דורג במקום ה-97 מבין 100 אולפני האנימציה המשפיעים ביותר.

## פילמוגרפיה
### קולנוע

### סדרות טלוויזיה

## קישורים חיצוניים
* 

## הערות שוליים

קטגוריה:חברות רוסיות להפקת סרטים
קטגוריה:חברות בידור
קטגוריה:מוסקבה: חברות
קטגוריה:אולפני הנפשה
טום אוסטן

**טום אוסטן** (באנגלית: **Tom Austen**; נולד ב-15 בספטמבר 1988) הוא שחקן אנגלי. הוא מוכר מהופעתו בתפקיד ג'ספר פרוסט בסדרה "רויאלס", ובתפקיד גאי הופקינס בסדרה "גרנטצ'סטר".

## ביוגרפיה
אוסטן נולד בהמפשייר בדרום-מזרח אנגליה וגדל בעיירה טונטון (אנ') שבסאמרסט. הוא למד בקווינס קולג' (אנ') שבטונטון, ואחר כך בבית הספר גילדהול למוזיקה ודרמה שבמרכז האמנויות ברביקן בלונדון.

אחיו הצעיר הוא השחקן פרדי קרטר. 

## קריירה
הופעתו המקצועית הראשונה של אוסטן הייתה בדמות נער ליווי בסדרה הבריטית "לגדול בלי בושה" בשנת 2010. אחר כך שיחק בתפקידי משנה בסדרות "הבורג'ס" ו-"Beaver Falls". 

ב-2013 כיכב בתפקיד מארק בייארד בסדרה המשטרתית "ג'ו". 

ב-2014 החל לככב בדמות גאי הופקינס בסדרה "גרנטצ'סטר". 

ב-2015 החל לגלם את שומר הראש ג'ספר פרוסט בסדרת הדרמה "רויאלס" של . 

באוקטובר 2019 לוהק אוסטן לתפקיד דיימון הלסטרום בסדרה "הלסטרום" של חברת הולו, שהיא חלק מהיקום הקולנועי של מארוול.

בשנת 2024 שיחק בסרט המותחן הדני "Vejen hjem" בתור אבו טלא, הסרט צולם בין היתר בירדן ועלילתו סובבת את מלחמת האזרחים בסוריה.  

## פילמוגרפיה
### קולנוע

### טלוויזיה

### משחקי וידאו

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי בית הספר גילדהול למוזיקה ודרמה
קטגוריה:אנגלים שנולדו ב-1988
Just Whitney

**Just Whitney** (בעברית: **פשוט ויטני**) הוא אלבומה החמישי של הזמרת האמריקאית ויטני יוסטון. האלבום יצא לאור ב-10 בדצמבר 2002 על ידי חברת התקליטים אריסטה רקורדס בצפון אמריקה. זהו היה אלבומה הראשון מזה ארבע שנים ואלבומה הראשון לאחר החידוש עם חברת אריסטה בשנת 2001.

עם יציאתו נכנס האלבום אל המקום התשיעי במצעד הבילבורד 200.

## רקע וסוגה
האלבום התברג במקום ה-9 בארצות הברית, עם מכירות של 205,147 עותקים והגיע למקום ה-3 במצעד אלבומי ה-R&B וההיפ-הופ. הישג זה נחשב לגדול עבור יוסטון מכיוון שזוהי הייתה הפתיחה הגדולה ביותר שלה מאז אלבומה השני בארצות הברית והפתיחה הגדולה ביותר שלה בעידן ה-SoundScan.

## סינגלים והצלחה
מתוך האלבום יצאו 4 סינגלים אשר 3 מתוכם הגיעו למקום הראשון במצעד שירי הדאנס קלאב. השיר "Try It on My Own" הגיע גם למקום ה-10 במצעד השירים העכשוויים למבוגרים. נכון לשנת 2012 מכירותיו של האלבום עומדות על כ-2 מיליון עותקים בכל העולם והגיע למעמד פלטינה בארצות הברית ושווייץ ולמעמד זהב בצרפת, ברזיל ויפן.

האלבום היה מועמד לשני פרסים בטקס פרסי מוזיקת הנשמה האמריקאי.

הביקורת לאלבום היו מעורבות.

## רשימת רצועות

## קישורים חיצוניים
* 

## הערות שוליים

קטגוריה:אלבומי ויטני יוסטון
קטגוריה:אלבומים באנגלית
קטגוריה:אלבומים שהופקו על ידי אל.איי. ריד
קטגוריה:אלבומים שהופקו על ידי בייביפייס
קטגוריה:אלבומים שהופקו על ידי מיסי אליוט
קטגוריה:אלבומי חברת אריסטה רקורדס
Riding with the King

**Riding with the King** הוא אלבום אולפן  שהוציאו בי בי קינג ואריק קלפטון. הוא קרוי על שם השיר הראשון בו (שיר שיצא כסינגל לפני שחרור האלבום) ומורכב כמעט כולו מגרסאות כיסוי ליצירות רוק בלוז ובלוז קלאסי. האלבום זכה בפרסים רבים, ובהם פרס גראמי לאלבום הבלוז המסורתי של שנת 2000.

## היסטוריה
### שיתופי פעולה ראשוניים
בי בי קינג ידוע כאמן שמרבה בשיתופי פעולה עם אמנים אחרים הבאים מז'אנרים שונים, כמו ואן מוריסון, שריל קרואו או אלטון ג'ון, אבל שיתופי הפעולה הרבים ביותר של בי בי קינג עם אמן אחר הוא שיתוף הפעולה בינו לבין אריק קלפטון. שיתוף פעולה זה היה קיים הרבה שנים לפני יציאת האלבום, כשהמפורסם שבהם הוא שיתוף הפעולה בשיר של קינג "the thrill is gone" שמדבר על הפרידה מאהובתו. השיר זכה בפרסים רבים, וביניהם "פרס גראמי להיכל התהילה" ו"פרס גראמי לביצוע ה-R&B הווקאלי הטוב ביותר של גבר". את השיר במקור שר וניגן לבדו בי בי קינג, אך לאחר כמה זמן החל לנגן את השיר יחד עם קלפטון, כאשר קינג שר לבדו וקלפטון מנגן על הגיטרה. הביצוע המשותף הצליח כל כך, עד שהשיר החל להיות מוכר בזכות הביצוע המשותף, וקינג החל לארח את קלפטון בהופעותיו בשביל לנגן יחדיו את השיר הזה. ישנם ביצועים רבים של השיר באלבומים שונים של בי בי קינג ובכולם הוא מנגן שותף עם קלפטון, כמו בביצוע שמתוך האלבום "80" שהוציא בי בי קינג לכבוד יום הולדתו השמונים בשנת 2005.

### הוצאת אלבום משותף
ממוזער|230x230 פיקסלים|ביבי קינג
לאחר ששיתופי הפעולה ביניהם היו שכיחים כל כך החליטו שני האמנים להוציא אלבום משותף יחד בהפקתם. לימים סיפרו כי קלפטון מאז ומעולם היה מעוניין באלבום משותף, והוא וקינג היו דנים בפרויקט לעיתים קרובות. לבסוף בשנת 2000, כאשר קלפטון בגיל 55 וקינג בן 74, הוציאו שני האמנים אלבום משותף שכולל שירים שכתב קינג, וגרסאות כיסוי לשירים רבים אחרים. שמו השני של האלבום "riding withe the king" נקרא על שם השיר הראשון באלבום שהוא גרסת כיסוי לשירו של ג'ון היט.

## פרסים וביקורות

* האלבום זכה בפרס גראמי לאלבום הבלוז של שנת 2000 והיה לאחד מהאלבומים הנמכרים באותה שנה.
* ניקול בודה כתבה ב"סקולפטור דיילי קולומביה" כי באלבום קינג לוקח את קלפטון "עמוק יותר לשטח הבלוז מאשר אי פעם הלך לבדו".
* דייב פרמן כתב ב" *[[Mobile Register]]"* כי האלבום היה "רעיון נהדר שהוצא להורג היטב" - משמע, הוא לא טוב כמו שהיה יכול להיות. פרמן התלונן שלדעתו, קלפטון מעולם לא היה סולן בלוז טוב במיוחד, וכי התקליטור נשמע מדי נקי בשביל להיות אלבום בלוז מוצלח.
* האלבום הגיע לראשונה למקום הראשון באלבומי ה- Billboard Top Blues בשנת 2000, והוסמך לאלבום רב-פלטינום בארצות הברית.

## דיסקוגרפיה
ממוזער|356x356 פיקסלים|אריק קלפטון

## ראו גם
* cream
* בלוז
* בלוז רוק

## קישורים חיצוניים

# "riding with the king" באתר ginius
# riding with the king" באתר אמזון

קטגוריה:ערכים שבהם תבנית בריטניקה אינה מתאימה
קטגוריה:אלבומים משותפים
קטגוריה:אלבומי חברת רפרייז רקורדס
קטגוריה:אלבומים באנגלית
קטגוריה:אלבומי בלוז
I Look to You

**I Look to You** (בעברית: **מביטה אליך**) הוא אלבומה השביעי והאחרון של הזמרת ויטני יוסטון אשר יצא ב-28 באוגוסט 2009 על ידי סוני מיוזיק באירופה, 3 ימים לאחר מכן על ידי אריסטה רקורדס בארצות הברית וכחודשיים לאחר מכן בבריטניה על ידי תקליטי RCA. זהו היה אלבומה הראשון של הזמרת מאז שנת 2002.

עם יציאתו נכנס האלבום אל המקום הראשון במצעד הבילבורד 200.

## ביקורות
האלבום זכה לביקורות חיוביות מהמבקרים כאשר באתר Metacritic קיבל ציון של 66 נקודות מתוך 100. הוא פתח במקום הראשון בארצות הברית עם מכירות של 305 אלף עותקים ובכך זהו הייתה הפתיחה הגדולה ביותר שלה מאז אלבומה השני וגם אלבומה הראשון אשר הגיע למקום הראשון במדינה מאז אלבומה השני.

בעקבות אלבום זה היא שברה שיא בתור האישה ששהתה הכי הרבה שבועות במצטבר במקום הראשון במדינה אי פעם.

## סינגלים
מתוך האלבום יצאו שני סינגלים רשמיים: שיר הנושא של האלבום אשר הגיע למקום ה-20 במצעד שירי ה-R&B האמריקאי והשיר "Million Dollar Bill" אשר הגיע לעשירייה הפותחת במספר מדינות בעולם ולעשרים העליונים במצעד שירי ה-R&B האמריקאי.

בנוסף לכך, השיר "Nothin' But Love" הופץ כסינגל שיווקי בבריטניה לקידום סיבוב ההופעות "Nothing but Love World Tour".

## רשימת רצועות

## קישורים חיצוניים

## הערות שוליים

קטגוריה:אלבומי ויטני יוסטון
קטגוריה:אלבומים באנגלית
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי דנג'ה
קטגוריה:אלבומים שהופקו על ידי סוויז ביטס
קטגוריה:אלבומים שהופקו על ידי סטארגייט
קטגוריה:אלבומים שהופקו על ידי קלייב דייוויס
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת אריסטה רקורדס
One Wish: The Holiday Album

***One Wish: The Holiday Album*** (בעברית: **משאלה אחת: אלבום החג**) הוא אלבום חג מולד של הזמרת האמריקאית, ויטני יוסטון. האלבום יצא לאור ב-18 בנובמבר 2003 על ידי חברת התקליטים אריסטה רקורדס.

עם יציאתו נכנס האלבום אל המקום החמישי במצעד אלבומי החגים של בילבורד.

## רקע
האלבום כולל אוסף של גרסאות כיסוי לשירי חג מולד ידועים כמו "Joy to the World" ו-"Who Would Imagine a King" בתוספת שיר חדש מקורי. מתוך האלבום יצא השיר "", גרסת כיסוי לשירו של פרדי ג'קסון אשר הגיע למקום ה-20 במצעד השירים העכשוויים למבוגרים.

האלבום שהה שישה שבועות בלבד במצעד האמריקאי אך נכון לינואר 2018, הוא זכאי למעמד זהב במדינה על מכירות של חצי מיליון עותקים. באלבום יוסטון מבצעת דואט עם ביתה בובי קריסטינה בראון בגרסת הכיסוי לשיר "The Little Drummer Boy".

## ביקורות
הביקורות על האלבום היו מעורבות. "Moscow-Pullman Daily News" כתבו כי "קולה של יוסטון מסנוור על פני האלבום כשהוא מפרש בנשמה את קלאסיקות חג המולד". אתר AllMusic ומגזין "Slant" נתנו לאלבום דירוג של שלושה כוכבי מתוך חמישה, בעוד "Los Angeles Times" נתנו לאלבום כוכב אחד וחצי בלבד מתוך חמישה.

מגזין רולינג סטון נתן לאלבום ביקורת שלילית גם הוא. הניו יורק טיימס נתנו לאלבום ביקורת חיובית.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי חג המולד מ-2003
קטגוריה:אלבומי ויטני יוסטון
קטגוריה:אלבומים באנגלית
קטגוריה:אלבומי חברת אריסטה רקורדס
רוח הרפאים (סרט, 2015)

**רוח הרפאים** (ברוסית: **Призрак**) הוא סרט קומדיה רוסי משנת 2015, בכיכובם של פיודור בונדרצ'וק וסמיון טרסקונוב. זה היה הסרט הרוסי הראשון שהשתמש בטכנולוגיית Dolby Atmos. תקציב הסרט עמד על 150 מיליון רובל רוסי והסרט הרוויח כ-350 מיליון רובל.

פיודור בונדרצ'וק זכה על תפקידו בפרס נשר הזהב בקטגוריית השחקן הטוב ביותר.

## עלילה
רק אתמול היה יורי גורדייב מעצב מטוסים שאפתן, חלומן של כל הגבירות ועל סף ניצחון. המטוס שלו YG-1 אמור היה להיות פריצת דרך אמיתית בתחום התעופה הביתית. אך כיום איש אינו רואה או שומע עליו ועסק מתחרה גורם באופן מוחלט לחברה של יורי להיסגר. הסיבה לכך היא שיורי נהג כשהוא שיכור, נקלע לתאונת דרכים, מת והפך לרוח רפאים.

תלמיד כיתה ז', איוואן קוזנצוב, או וניה בקיצור, תמיד היה במקום ריק. קורבן לאם שמגוננת עליו יתר על המידה, מושא ללעג מצד חברי כיתתו וחושש אפילו לדבר עם בחורה שהוא מאוהב בה כבר זמן רב. בעוד ליורי יש שבוע אחד להשלים את מפעל חייו ולהעלות את המטוס החדש שלו לאוויר, וניה הוא היחיד שיכול לראות אותו ולעזור לו.

## שחקנים ודמויות
* פיודור בונדרצ'וק – יורי גורדייב
* סמיון טרסקונוב – וניה
* יאן צפניק – גנה, חברו הטוב של יורי
* קסניה לברובה-גלינקה – אמו של וניה
* איגור אוגלוניקוב – פולזונוב, יריבו העסקי של יורי
* אנה אנטונובה – לנה גורדייבה, אשתו של יורי
* אני פטרוסיאן – פולינה
* אלכסיי לוקין – סטאס

## הפקה
במהלך הצילומים שבר השחקן יאן צפניק את רגלו, האירוע הוכנס לתסריט והוכנס לסצנות הסיום של הסרט.

כלי הטיס YG-1, שתוכנן על ידי יורי גורדייב, נוצר כולו באמצעות חברת הגרפיקה הממוחשבת Main Road Post, זאת מכיוון שאף אחד מהמטוסים המודרניים והטכניים לא יכול היה להעביר את כל הייחודיות של כלי הטיס הזה.
## סרט המשך ורימייק
בינואר 2020 המפיקים מיכאיל ורובל ואלכסיי אנדריושצ'נקו הודיעו על תחילת הפקת סרט המשך שיציאתו לאקרנים תוכננה ל-11 בפברואר 2021, אך הפרויקט נזנח לבסוף.

באוגוסט 2021 חברת Erdu Films הסינית של בן ז'י רכשה את הזכויות לעיבוד רימייק סיני.

## קישורים חיצוניים

* העמוד הרשמי באתר STV
* רוח הרפאים, באתר רוסיה-1
* '''הסרט המלא''' בערוץ הווידאו של אולפני CTB ביוטיוב

## הערות שוליים

קטגוריה:סרטי דרמה קומית
קטגוריה:סרטים רוסיים
קטגוריה:סרטי רוחות רפאים
קטגוריה:מוסקבה בקולנוע
קטגוריה:סרטים ברוסית
קטגוריה:סרטי קומדיה רוסיים
קטגוריה:סרטי 2015
קטגוריה:סרטים על החיים שלאחר המוות
הר באוורס (אנטארקטיקה)

**הר באוורס** (באנגלית: **Mount Bowers**) הוא פסגה בחוף שקלטון, שבאנטארקטיקה.

גובהה של הפסגה 2,430 מטרים מעל פני הים.

ההר ממוקם 4 קילומטרים דרומית - דרומית-מזרחית להר באקלי, בראשו של קרחון בירדמור.

## היסטוריה
### מקור השם

שמו של ההר ניתן לו על ידי אנשי משלחת טרה נובה (אל הקוטב הדרומי, בין השנים 1910–1913).

ההר נקרא על שמו של לוטננט הנרי רוברטסון באוורס, שהיה חבר המשלחת של רוברט פלקון סקוט אל הקוטב הדרומי. באוורס איבד את חייו במסע חזרה.

## קישורים חיצוניים
* הר באוורס באתר הסקר הגאולוגי של ארצות הברית
* הר באוורס באתר הגאזט האנטארקטי המשווה SCAR של ממשלת אוסטרליה

## הערות שוליים

באוורס
באוורס
נקודת מצ'ניקוב

**נקודת מצ'ניקוב** או **נקודת מצ'ניקוף** (באנגלית: **Metchnikoff Point**) היא לשון יבשה בקצה המערבי של חצי האי פסטר בצפון האי בראבנט, בארכיפלג פאלמר, שבאנטארקטיקה.

## היסטוריה
### גילוי הנקודה

הנקודה התגלתה ותוארה לראשונה על ידי המשלחת הצרפתית האנטארקטית השלישית (שחקרה את אנטארקטיקה בין השנים 1903–1905 בראשותו של ז'אן-באטיסט שארקו).

הנקודה צולמה מן האוויר על ידי משלחת הסקר האווירי של שטחי חסות איי פוקלנד בין השנים 1955–1956.

### מקור השם

שמה של הנקודה ניתן לה על ידי שארקו.

שאקו קרא לנקודה על שמו של הזואולוג והבקטריולוג הרוסי-צרפתי אליה מצ'ניקוב, שהחליף את לואי פסטר כמנהל מכון פסטר שבפריז, ולימים זכה בפרס נובל לפיזיולוגיה או לרפואה.

### אתר מורשת היסטורי

על פסגת המורנה, בגובה של 70 מטרים מעל פני הים מצויה כתובת הנצחה, שהוצבה במקום ב-21 ביולי 1984, לזכר הנחיתה הראשונה על חוף האי בראבנט על ידי חברי המשלחת הבלגית לאנטארקטיקה. בכתובת ההנצחה כתוב:

תרגום:

האתר הוכרז כאתר מורשת היסטורי אנטארקטי (שמספרו: HSM 45), בעקבות הצעה של בלגיה, על פי אמנת אנטארקטיקה.

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## קישורים חיצוניים
* נקודת מצ'ניקוב באתר הסקר הגאולוגי של ארצות הברית
* נקודת מצ'ינקוב באתר הגאזט האנטארקטי המשווה SCAR של ממשלת אוסטרליה

## הערות שוליים

קטגוריה:אתרים היסטוריים ואתרי מורשת באנטארקטיקה
מצ'ניקוב
ליסה ברנשטיין

ליסה ברנשטיין היא פרופסור למשפטים ועורכת דין. כיום היא משמשת כבעלת הקתדרה ע"ש וילסון-דיקינסון למשפטים בבית הספר למשפטים באוניברסיטת שיקגו.

## ביוגרפיה

בשנת 1986, ברנשטיין סיימה תואר ראשון בכלכלה מאוניברסיטת שיקגו, שם הייתה באחוות הסטודנטים פי בטא קפא, ובשנת 1990 קיבלה דוקטורט מבית הספר למשפטים בהרווארד. לימדה בפקולטה באוניברסיטת בוסטון (החל משנת 1991) ובאוניברסיטת ג'ורג'טאון (החל משנת 1995) לפני שהצטרפה לפקולטה באוניברסיטת שיקגו בשנת 1998. ברנשטיין מרצה מדי שנה בסדנאות באוניברסיטת תל אביב ובאוניברסיטת בר-אילן.

יחד עם פרנצ'סקו פריזי, ערכה ברנשטיין את הספר (Customary Law and Economics (Economic Approaches to Law series, (אדוארד אלגר, 2014).

## קישורים חיצוניים
* ליסה ברנשטיין בגוגל סקולר 
* הדף של ליסה ברנשטיין באוניברסיטת שיקגו 
* Customary Law and Economics (Economic Approaches to Law series, #42), ספרה של ליסה ברנשטיין 
* גבולות המשפט: הקו הדק בין המשפטי ללא-משפטי,בין משפט קשה למשפט רך , אונ' בר-אילן
* Professor Lisa Bernstein - How UChicago Law trains the next generation of lawyers, יוטיוב

## הערות שוליים

 

קטגוריה:עורכות דין אמריקאיות
קטגוריה:בוגרות אוניברסיטת שיקגו
קטגוריה:בוגרי אוניברסיטת שיקגו
קטגוריה:בוגרות בית הספר למשפטים באוניברסיטת הרווארד
קטגוריה:בוגרי בית הספר למשפטים באוניברסיטת הרווארד
קטגוריה:בעלות תואר דוקטור מאוניברסיטת הרווארד
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת שיקגו
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
גאס קנוורת'י

**אוגוסטוס ריצ'רד "גאס" קנוורת'י** (באנגלית: **Augustus Richard "Gus" Kenworthy**; נולד ב-1 באוקטובר 1991) הוא גולש סקי בסגנון חופשי עבר אמריקאי-בריטי, סגן אלוף אולימפי (סוצ'י 2014) בסלופסטייל. הוא 3 פעמים ברציפות אלוף העולם בסקי סגנון חופשי כללי (2011–2013).

## ביוגרפיה
קנוורת'י נולד וגדל בצ'למספורד, אסקס לאם בריטית, הית'ר טיילר ואב אמריקאי, פיטר קנוורת'י, הצעיר מבין שלושה אחים. בשנת 1993 עבר עם משפחתו לטליורייד, קולורדו בארצות הברית.

### סגן אלוף אולימפי
לראשונה במשחקי החורף האולימפיים נערכה תחרות בגלישת סקי בסגנון חופשי בסלופסטייל באולימפיאדת סוצ'י (2014). במשחקים עצמם זכה קנוורת'י במדליית כסף בתוצאה של 93.60 נקודות, אחרי ג'וס כריסטנסן (95.80 נקודות) ולפני ניק גופר (92.40 נקודות), שלושתם מארצות הברית.

באולימפיאדת פיונגצ'אנג (2018) סיים קנוורת'י במקום 12 בתוצאה נמוכה של 35.00 נקודות. בשלב המוקדמות הוא סיים במקום שביעי בתוצאה של 90.80 נקודות. מת'יו וילקאס שהיה בן הזוג שלו באותה העת, נתן לו נשיקה לפני ביצוע התרגיל בשלב המוקדמות. הנשיקה שודרה בטלוויזיה בשידור חי וזכתה לשבחים והייתה לאירוע מכונן בנראות של ספורטאים להט"בים.

בדצמבר 2019 הודיע קנוורת'י שהוא יתחרה עבור בריטניה, ארץ הולדתו.

## חיים אישיים
באוקטובר 2015, יצא קנוורת'י באופן פומבי כהומו בריאיון ל-ESPN. במשך 5 שנים הוא היה בקשר עם רובין מקדולנד ובשנים 2015 ועד 2019 היה בקשר עם מת'יו וילקאס.

בשנת 2018 הוא השתתף בתוכנית "המרוץ לדראג של רו פול" בתפקיד אורח וגילם את עצמו בפרק השלישי. בשנת 2019 הוא השתתף בעונה התשיעית (9 פרקים) של סדרת הטלוויזיה "אימה אמריקאית" (אימה אמריקאית: 1984) וגילם את הדמות צ'ט קלנסי.

בשנת 2023 שיחק בתפקיד קטן בסרט הקומדיה "החבורה של בריידי"  בדמותו של אריק.

בשנת 2024 גילם את ברוס בסרט "Don't Tell Mom the Babysitter's Dead". 

## קישורים חיצוניים

* 

* 

קטגוריה:גולשי סקי אמריקאים
קטגוריה:מהגרים מבריטניה לארצות הברית
קטגוריה:זוכי מדליית כסף אולימפית אמריקאים: גלישת סקי
קטגוריה:משתתפי אולימפיאדת סוצ'י (2014)
קטגוריה:ספורטאים להט"בים אמריקאים
קטגוריה:משתתפים בתוכניות מציאות אמריקאיות
קטגוריה:שחקנים להט"בים אמריקאים
קטגוריה:אמריקאים שנולדו ב-1991
גרואה (קבוצה)

**גרואה** (שם מדעי: **Gruae**) הוא ענף של עופות בתראים, שהוגדר בשנת 1854 ובוטל ב-2014. בתוך קבוצה זו קובצו 3 סדרות שלא נמצאו קרובים להם מסדרות אחרות: ההואצינאים, שבהם מצוי רק ההואצין המוזר מאמריקה הדרומית, החופמאים והעגוראים. שני האחרונים קובצו בקבוצה הפנימית Gruimorphae שהוגדרה לצד קבוצה זו.

בשנת 2014 החליטו שקבוצה זו לא רלוונטית עוד, מאחר ששיוכים גנומים התבססו על קרבה מורפולוגית פרימיטיבית דומה נחשבים כיום לפלסיומורפים, ונראה שהם ירושה מאבות קדומים שלא הורשו לכל צאצאי הקבוצה.

מ-2014 משויכות שלוש סדרות אלה לקבוצות אחרות: החופמאים משויכים לקבוצה אקוורליטורניטס, והיא הסדרה הקרובה ביותר לקבוצת המירנדורניטס, בה הטבלנים והפלמינגואים, ההואצינאים משויכים לקבוצה אינופינאווס, בה מרבית עופות היבשה והיא הסדרה היחידה שאינה מקובצת בטלוראווס (Telluraves). העגוראים אינם קרובים כיום לאף קבוצה, אך נמצאים בין דמויי היונים לקבוצת עופות המים אקוורליטורניטס.

## מיון
*סדרה הואצינאים (Opisthocomiformes)
*קבוצה Gruimorphae
**סדרה חופמאים (Charadriiformes)
**סדרה עגוראים (Gruiformes)

## קישורים חיצוניים

קטגוריה:עופות מפותחים חסרי שיניים
קטגוריה:קבוצות עופות שהתבטלו
טלוראווס

**טלוראווס** (שם מדעי: **Telluraves**) הוא ענף של עופות בתראים מהקבוצה אינופינאווס, הכולל את מרבית הסדרות של העופות הבתראים. לא כל החוקרים מכירים בקבוצה זו, ויש הרואים בה קבוצה פוליפילטית. קבוצה זו הופרדה משאר העופות לראשונה מתחילת הפלאוקן שלפני 64 מיליון שנה, מעט לאחר הכחדת הקרטיקון הגדולה. המאפיינים שלה המבוססים על מורפולוגיה פרימיטיביים דומים, אך ייתכן שהדמיון המורפולוגי נגרם עקב אבולוציה מתכנסת או שרידים אבולוציונים, והקבוצות שבה אינן קרובות.

מאחר שבקבוצה זו כלולים כל העופות הדורסים ועופות נוספים המתאפיינים באכילת בשר או לפחות אכילת חרקים מעריכים שהאב הקדמון של בני הקבוצה היה עוף טורף. חוקרים אחרים חולקים על הטיעון, מאחר שכמה מהעופות המוקדמים של הקבוצה כמו הסטריגוגיפס (מסדרת הקריאמאים) כנראה ניזונו מצמחייה.

קבוצה זו הוגדרה ב-2013, והיא כוללת 2 קבוצות עיקריות: אפרואווס בה נכללים דורסי היום והקונדוראים, דורסי הלילה וכחלאים, נקראים וקרוביהם, ואוסטרלאווס, בה כלולים הקריאמאים, הבזאים, התוכים וציפורי השיר.

## מיון
*קבוצה אפרואווס (Afroaves)
**קבוצה Accipitrimorphae	
***סדרה דורסי יום (Accipitriformes)
***סדרה קונדוראים (Cathartiformes)
**סדרה דורסי לילה (Strigiformes)
**קבוצה Coraciimorphae	
***סדרה קוליוסאים (Coliiformes)
***קבוצה Cavitaves	
****סדרה קורולאים (Leptosomiformes) - ייתכן ששייכת לכחלאים
****קבוצה Eucavitaves	
*****סדרה טרוגונאים (Trogoniformes)
*****קבוצה דמויי כחלאים (Picocoraciae)	
******סדרה קלאונאים (Bucerotiformes)
******סדרה דוכיפתאים (Upupiformes)
******קבוצה Picodynastornithes	
*******סדרה כחלאים (Coraciiformes)
*******סדרה נקראים (Piciformes)
*קבוצה אוסטרלאווס (Australaves)
**סדרה קריאמאים (Cariamiformes)
**קבוצה Eufalconimorphae
***סדרה בזאים (Falconiformes)
***קבוצה Psittacopasserae
****סדרה תוכאים (Psittaciformes)
****סדרה ציפורי שיר (Passeriformes)

## קישורים חיצוניים

קטגוריה:עופות מפותחים חסרי שיניים
קטגוריה:ענפי בעלי חיים
תוכנית השלבים הגלובלית

**תוכנית השלבים הגלובלית מקארטינג לפורמולה 1** היא תוכנית שפותחה על ידי הפדרציה הבינלאומית לרכב (FIA) במטרה לסייע לנהגים להתקדם בצורה מסודרת מקארטינג לפורמולה 1. התוכנית החלה לפעול בשנת 2014 עם היצירה של הקטגוריה פורמולה 4 ופתיחת אליפות פורמולה 4 האיטלקית. התוכנית מייצרת סדרה של תחרויות המאפשרות לנהגים להתחרות בקטגוריות מזינות (Feeder) ולהתקדם באופן ליניארי.

## השלבים בתוכנית
**פורמולה 4**

השלב הראשון בתוכנית הוא קטגוריית הפורמולה 4, המיועדת לנהגים מגיל 15 ומעלה. הפורמולה 4 בנוי כאליפויות לאומית, כשכל אליפות מתקיימת במדינה מסוימת. למרות האופי הלאומי, ישנן אליפויות הכוללות מספר מדינות כמו אליפות הפורמולה 4 SMP הכוללת את רוסיה, אסטוניה, פינלנד והולנד. כל המכוניות והמנועים באליפויות השונות הן בעלות מפרט זהה, כך שנהגים יכולים להתחרות באליפויות שונות ללא צורך לבצע התאמות לכל תחרות.

**פורמולה 3**

השלב השני בתוכנית הוא קטגוריית הפורמולה 3. בקטגוריה זאת מתקיימות אליפויות אזוריות. נכון לשנת 2019 ישנן 3 אליפויות: אירופה, אסיה וצפון אמריקה. בשנת 2019 השיקה FIA את אליפות העולם בקטגוריה, שהחליפה את אליפות ה-GP3.

**פורמולה 2**

פורמולה 2 היא השלב האחרון לפני הפורמולה 1. בשנת 2017 נוסדה אליפות הפורמולה 2 כאליפות עולם והחליפה את אליפות ה-GP2. נהגים לא מחויבים להשתתף באליפות הפורמולה 2 על מנת להתחרות בפורמולה 1, אך לאליפות זאת יש משקל גדול בצבירת הנקודות הנדרשת לרישיון-על.

**פורמולה 1**

אליפות הפורמולה 1 היא הרמה הגבוהה ביותר של תוכנית השלבים ונחשבת לאליפות היוקרתית של מרוצי מכוניות גלגל-פתוח.

## הערות שוליים

קטגוריה:ספורט מוטורי
דינר סרבי

**דינר סרבי** (בסרבית: **Cрпски динар**) הוא המטבע הרשמי של הרפובליקה של סרביה. השימוש המוקדם ביותר בדינר מתוארך לשנת 1214.
ימין|ממוזער|123x123 פיקסלים| דינר של המלך סטפן דרגוטין.
האזכור הראשון של "דינר סרבי" מתוארך למלכותו של סטפן נמנאג'יץ' בשנת 1214. עד נפילתו של הדספוט סטפאן טומאסביץ' בשנת 1459, רוב השליטים הסרבים טבעו מטבעות דינר מכסף.

הדינרים הסרבים הראשונים, כמו הרבה מטבעות דרום-אירופיים אחרים, שיחזרו את הגרוטו הוונציאני, כולל תווים בלטינית (המילה 'דוקס' הוחלפה במילה 'רקס'). במשך שנים רבות היה זה אחד ממוצרי הייצוא העיקריים של סרביה בימי הביניים, בהתחשב בשפע הכסף היחסי שהגיע ממכרות סרביים. הוונציאנים לא נזהרו מכך ודנטה אליגיירי הרחיק לכת והכניס את המלך הסרבי של תקופתו, סטפאן אורוש השני מילוטין, לגיהנום כזייפן (יחד עם עמיתיו הפורטוגלים והנורווגים).

לאחר הכיבוש העות'מאני שימשו מטבעות זרים שונים עד אמצע המאה ה-19. העות'מאנים הטביעו מטבעות בנובו ברדו, בקוצ'אנה ובבלגרד. החלוקה של הדינר, הפארה, נקראת על שמו של מטבע כסף טורקי באותו השם (מן הפרסי  *pāra*, "כסף, מטבע").

לאחר שנסיכות סרביה הוקמה רשמית (1817) היו הרבה מטבעות זרים שונים במחזור. בסופו של דבר, הנסיך מילוש אוברנוביץ' החליט להכניס סדר על ידי קביעת שערי חליפין המבוססים על הדגנים. בשנת 1819 פרסם מילוש טבלה עם דירוג 43 מטבעות זרים שונים: 10 זהב, 28 כסף ו-5 נחושת.

## שטרות הכסף

## קישורים חיצוניים

*  
*מידע על הדינר הסרבי ומקומות מומלצים להמרת מטבע בבלגרד, באתר מכירים לכם את בלגרד

## הערות שוליים

קטגוריה:מטבעות אירופה
קטגוריה:סרביה: כלכלה
מכתש דדלוס

**מכתש דדלוס** (באנגלית: **Daedalus crater**) הוא מכתש בולט הנמצא בסמוך למרכז הצד הרחוק של הירח. מכתש דדלוס הוא מכתש פגיעה הנוצר לפני כ־3.2 עד 3.75 מיליארד שנים. בשל מיקומו המוגן מפני פליטות רדיו מכדור הארץ, הוא הוצע כאתר של טלסקופ רדיו ענק עתידי. קוטרו 93 קילומטרים, עומקו 3 קילומטרים, הטמפרטורה בזריחה היא °181.
מכתש זה נקרא מכתש דדלוס מהמיתולוגיה היוונית. זה מוצג מצילומים מפורסמים שצולמו על ידי האסטרונאוטים בחללית "אפולו 11". מכתש זה נקרא לאחרונה גם "מכתש 308" ושימש כייעוד זמני של IAU שקדם להקמת קידומת הירח בצדו הרחוק.

## צוות הגילוי
המעבורת "אפולו 11" הייתה המשימה המאוישת השישית בתוכנית אפולו, האסטרונאוטים במעבורת זו הם אלו שמצאו את מכתש דדלוס. האסטרונאוטים שהיו במעבורת הם ניל ארמסטרונג שהיה המפקד, אדווין "באז" אלדרין הבן שהיה הטייס בנחיתת ירח, מייקל קולינס שהיה טייס תא פיקוד. האסטרונאוטים טסו במעבורת "אפולו 11" שוגרו ב-16 ביולי 1969, וב-20 ביולי 1969 נחתה המעבורת וניל ארמסטרונג נעשה האדם הראשון שדרך על אדמת הירח. וב-24 ביולי 1969 שבו האסטרונאוטים חזרה לכדור הארץ.

## מקור השם
יש כוכב לכת מינורי שנקרא על שם הדמות המיתולוגית היוונית דדלוס, בונה המבוך של המלך מינוס, ולאחר שבנה את המבוך, דדלוס נכלא שם עם בתו של המלך איקרוסה. הם ברחו על ידי זה שבנו כנפי נוצות ושעווה, אבל בזמן שאיקרוסה טבעה מפני שהשעווה בכנפיים שלה נמסה, המשיך דדלוס לסיציליה ובנה שם מקדש לאפולו. יש גם מכתש ירחי בשם דדלוס. ציטוט השמות הרשמי פורסם על ידי מרכז הכוכבים הקטינים ב־20 בדצמבר 1974.

## קישורים חיצוניים

*מכתש דדלוס באתר נאס"א

קטגוריה:הירח
קטגוריה:מכתשי פגיעה על הירח
לורן אקטון

**לורן וילבר אקטון** (באנגלית: **Loren Wilber Acton**; נולד ב-7 במרץ 1936) הוא פיזיקאי אמריקאי, שטס במשימת מעבורת החלל STS-51-F כמומחה מטען עבור מעבדת המחקר של חברת לוקהיד קורפוריישן בפאלו אלטו שבקליפורניה.

## ביוגרפיה
אקטון נולד בלויסטאון שבמונטנה. הוא נשוי ואב לשניים. סיים תואר ראשון במדעים בפיזיקה הנדסית מאוניברסיטת המדינה של מונטנה בשנת 1959, והוא גם דוקטור לפילוסופיה באסטרו-גאופיזיקה מאוניברסיטת קולורדו בבולדר בשנת 1965. בנוסף לכך בשנת 2000 לורן זכה בפרס George Ellery Hale, שהוענקה לו המחלקה לפיזיקה סולרית בחברה האסטרונומית האמריקאית על תרומתו לאורך תקופה ממושכת בתחום האסטרונומיה הסולרית. בשנת 2006 התמודד בבחירות להיות נציג המדינה של מחוז 69 של מונטנה, אך הפסיד.

### קריירה מדעית
אקטון היה מדען בכיר במעבדה למדעי החלל, מעבדת המחקר של חברת לוקהיד בפאלו אלטו, קליפורניה. כמדען מחקר, תפקידו העיקרי כלל ביצוע מחקרים מדעיים על השמש ואובייקטים שמימיים אחרים באמצעות מכשירי חלל מתקדמים.

### קריירה בנאס"א
הוא נבחר כאחד מארבעה מומחי מטען המשא עבור Space-lab 2 ב־9 באוגוסט 1978, ולאחר שבע שנות אימונים טס ב-STS-51-F / Space lab-2 בשנת 1985. בסיום המשימה, אקטון נסע יותר מ-2.8 מיליון מיילים ב-12 מסלולי כדור הארץ, והוא מתעד מעל 7 ימים בחלל. משימת ספייסלאב 2: STS-51-F (הידועה גם בשם Space-lab 2) הייתה הטיסה ה -19 של תוכנית מעבורת החלל של נאס"א והטיסה השמינית של Challenger Shuttle. הטיסה שוגרה ממרכז החלל קנדי, פלורידה, ב־29 ביולי 1985, ונחתה פחות משמונה ימים לאחר מכן ב-6 באוגוסט. בעוד שהמטען העיקרי של המשא STS-51-F היה מודול המעבדה Space-lab 2. הדבר שקיבל הכי הרבה פרסום הם שני הניסויים המיוחדים עבור חברות קוקה-קולה ופפסי כדי לנסות להתאים את משקאותיהן לאסטרונאוטים השוהים בחלל.

### לאחר נאס"א
לאחר נאס"א, היה כפרופסור למחקר לפיזיקה באוניברסיטת מונטנה, שם היה אחראי על הקמת קבוצת הפיזיקה הסולרית ומעבדת מדעי החלל וההנדסה. קבוצת השמש MSU מקיימת היום תוכנית מחקר פעילה תחת תמיכה של נאס"א ו-NSF ומעורבת באופן פעיל בפעילות היום-יומית ובניצול מדעי של משימות לוויין למחקרי השמש. אקטון היה החוקר הראשי של ניסוי הרנטגן הטלסקופ הרך (SXT) הנקראה "משימת יוחו"."משימת יוחו" התמקדה בחקר תהליכים סולריים עתירי אנרגיה, כמו התלקחות סולארית, התפרצויות וחימום.

## קישורים חיצוניים

* 
* Spacefacts biography of Loren Acton
* Loren Acton Academic Homepage
* Montana State University Solar Physics Group
* Montana State University Physics Department
* Montana State University
* World Championship in Cooperation

קטגוריה:אסטרונאוטים אמריקאים
קטגוריה:פיזיקאים אמריקאים
קטגוריה:בוגרי אוניברסיטת המדינה של מונטנה
קטגוריה:בעלי תואר דוקטור מאוניברסיטת קולורדו בולדר
קטגוריה:אמריקאים שנולדו ב-1936
אבק אטמוספירי

ממוזער|327x327 פיקסלים
**אבק אטמוספירי** (באנגלית: **atmospheric dust**) הם חלקיקים קטנים המצויים באטמוספירה שלנו. אבק אטמוספירי מורכב מתערובת של חלקיקים מוצקים ונוזלים המרחפים באטמוספירה. החלקיקים שונים בהרכבם, מקורם וגודלם. ניתן להוציא חלקיקי אבק אטמוספיריים מהאטמוספירה על ידי הפקדה יבשה ורטובה (באנגלית: dry and wet deposition) ובתהליך זה הם נופלים ונצמדים לאדמה, למשטחים מוצקים, צמחייה או מקווי מים.

## סיווגם
ניתן לסווג חלקיקי אבק אטמוספיריים לפי קוטרם (נמדד במיקרון או מיקרומטר. 1000 מיקרון שווה ערך למילימטר), אשר נע בין 0,005 ל־100 מיקרון. בתוך מרווח זה חלקיקים אטמוספיריים מסווגים כ:

חלקיקים ראשוניים - קוטר נע בין 2,5 ל 30 מיקרון;

חלקיקים משניים - קוטר נמוך מ־2,5 מיקרון.

## מקור היווצרותם
חלקיקים ראשוניים נוצרים משרפה, שחיקת קרקע והתפוררות. חלקיקים משניים נוצרים מתנועת כלי רכב, פעילויות תעשייתיות ושתלים תרמיים.

## חלקיקי החומר
חלקיקי החומר (באנגלית: **(PM= Particulate Matter**) הם חלקיקי אבק אטמוספיריים בקוטר של פחות מ־10 מיקרון ו- 2,5 מיקרון אשר מפנים תשומת לב מיוחדת ומוגדרים כ PM10 ו -PM2,5. חלקיקי PM 2,5 הם תת-קבוצה של PM 10 ומהווים 60% ממשקלו. PM10 הוא חלקיק שאפשר לשאוף מכיוון שהוא יכול לנוע עמוק לתוך מערכת הנשימה לגרון; ואפשר לנשום אותו מכיוון שהוא יכול להתיישב בנאדית הריאה. חלקיקי אבק אלה מעוררים חששות בריאותיים מכיוון שהם נקשרו למספר מחלות נשימה וכלי דם. מקורות לחלקיקי האבק האטמוספירי יכולים להיות טבעיים (התפרצות געשית, אירוסולי ים, נבגים, אבקה, סחף קרקע, ...) או על ידי מעשה אדם (תנועה של כלי רכב, פליטות תעשייתיות ותהליכי בעירה).

## השפעתם על האקלים
האבק האטמוספירי הוא תופעת אקלים רחבת היקף ומובנת למדי. מעבר למטרד שהוא יוצר, האבק האטמוספירי משתתף בדרכים שונות בעיצוב האקלים של כדור הארץ. שינויים קטנים בריכוזו הממוצע באוויר משפיעים על כמות המשקעים היורדת ברחבי העולם ועל הטמפרטורה באוויר ובאוקיינוסים, עקב יכולתם של חלקיקי האבק לספוג קרינה תת-אדומה בדומה לגזי חממה.

## קישורים חיצוניים
*אבק אטמוספירי באתר אניסקול 
*https://www.herts.ac.uk/research/centres/cacp/lsrp/atmospheric-dust

קטגוריה:אטמוספירת כדור הארץ
ISO 45001

ממוזער| אימוץ ISO 45001 לפי מדינה
**ISO 45001** הוא תקן ISO למערכות ניהול של בטיחות וגיהות בתעסוקה, שפורסם במרץ 2018. המטרה של ISO 45001 היא צמצום פגיעות ומחלות תעסוקתיות.

התקן מבוסס על הקודם OHSAS 18001, מוסכמות והנחיות של ארגון העבודה הבינלאומי, כולל ILO OSH 2001, ותקנים לאומיים. הוא כולל חלקים נוספים ביחס ל-OHSAS 18001, אותו הוא מחליף במהלך תקופת הגירה של שלוש שנים משנת 2018 עד 2021.

ISO 45001 בנוי על בסיס המבנה "ISO High Structure Level (HSL)", ב-10 פרקים, בדומה לתקני ISO האחרים, כגון ISO 9001:2015 או ISO 14001:2015, דבר שמקל על שילוב תקנים אלה.

ISO 45001 מופץ בשלוש שפות (אנגלית, ספרדית וצרפתית) על ידי ארגון ISO, או באמצעות חבריו (גופי תקנים לאומיים).

## התפתחות
ISO 45001 הוצע בתקן ISO באוקטובר 2013. על הוועדה ISO/PC 283, שנוסדה בשנת 2013, הוטלה אחריות ישירה לתהליך התקינה. לא פחות מ-70 מדינות תרמו לתהליך הניסוח. עבודות ההכנה והוועדה נמשכו עד דצמבר 2015. בשנת 2015 הוגשה טיוטה ראשונה, שלא הצליחה לקבל אישור מחברי ISO. לאחר עבודה שכתוב, הוגשה טיוטה שנייה, שאושרה ושופצה לטיוטה סופית ב-2017. בהצבעה הסופית אושר התקן על ידי 62 קולות בעד, 9 נמנעים ו-4 מתנגדים מצרפת, הודו, ספרד וטורקיה. התקן פורסם ב-12 במרץ 2018.

## הסמכה
ISO 45001 אמור להחליף את OHSAS 18001 במהלך שלוש שנים, החל מפרסומו במרץ 2018. BSI תבטל רשמית את התקן OHSAS 18001 במרץ 2021, בתום תקופת הנדידה. ISO 45001 משתמש בהנחיות מבנה סטנדרטי של מערכת הניהול שבנספח L כדי לאפשר אינטגרציה פשוטה עם תקני מערכת ניהול אחרים, כמו ISO 9001 או ISO 14001. פורום ההסמכה הבינלאומי פרסם דרישות להגירה מ-OHSAS 18001 ל-ISO 45001.

התקן ISO/IEC TS 17021-10:2018 הוא מפרט טכני המציג דרישות מיומנות לביקורת והסמכה של ISO 45001.

## אימוץ
ISO 45001 אומץ כתקן לאומי על ידי מספר רב של מדינות, ביניהן: אלבניה, ארגנטינה, אוסטריה, אוסטרליה, בלגיה, בוליביה, בוסניה והרצגובינה, ברזיל, בולגריה, קנדה, צ'ילה, קולומביה, קוסטה ריקה, קרואטיה, צ'כיה, דנמרק, אקוודור, אל סלוודור, אסטוניה, פינלנד, גאורגיה, גרמניה, יוון, הונדורס, הונגריה, הודו, אירלנד, ישראל, איטליה, יפן, קזחסטן, לטביה, ליטא, מלזיה, הולנד, ניו זילנד, צפון מקדוניה, נורווגיה, פרגוואי, פרו, הפיליפינים, פולין, רומניה, סרביה, סינגפור, סלובקיה, סלובניה, דרום אפריקה, סרי לנקה, שוודיה, שווייץ, טורקיה, בריטניה, ארצות הברית ואורוגוואי.

מדינות אחרות לא אימצו אותו, כגון צרפת.

## שינויים ב-ISO 45001, בהשוואה ל-OHSAS 18001:2007
* הקשר הארגון (סעיף 4.1): הארגון יקבע סוגיות פנימיות וחיצוניות הרלוונטיות למטרתו ומשפיעות על יכולתו להשיג את התוצאות המיועדות של מערכת הניהול של בטיחות וגיהות בתעסוקה.
* הבנת הצרכים והציפיות של העובדים ושל בעלי עניין אחרים (סעיף 4.2): בעלי עניין הם עובדים, ספקים, קבלני משנה, לקוחות, רשויות רגולטוריות.
* סיכונים והזדמנויות (סעיפים 6.1.1, 6.1.2.3, 6.1.4): חברות צריכות לקבוע, לשקול, ובמידת הצורך לנקוט בפעולות כדי להתמודד עם כל הסיכונים וההזדמנויות שעלולות להשפיע (באופן חיובי או שלילי) על היכולת של מערכת הניהול להביא לתוצאות המיועדות שלה, כולל בטיחות וגיהות משופרים במקום העבודה.
* מחויבות מנהיגות וניהול (סעיפים 5.1) שמה דגש חזק יותר על ההנהלה הבכירה, שתעסוק ותיקח אחריות על יעילות מערכת הניהול.
* תכנון: (סעיף 6)

## קישורים חיצוניים
* 
* אתר ISO

## הערות שוליים

קטגוריה:בטיחות וגיהות בתעסוקה
קטגוריה:תקני ISO
מילרהוף

**מילרהוף** הוא כינויו של **המעון על מאגר איסטרה** (ברוסית: **Резиденция на Истринском водохранилище**), היא אחוזה, שנבנתה בשנות האלפיים בפרברי מוסקבה בכפר ברז'קי על שפת מאגר איסטרה. בכלי תקשורת מסוימים העניקו לו את השם "**מילרהוף**" (**Миллерго́ф**), באופן אנלוגי למילה "פטרהוף", על שמו של מנכ"ל תאגיד גזפרום, אלכסיי מילר, שאותו ראו כבעלים של האחוזה. התמונה מבניית האחוזה, שצולמה ממטוס פרטי ביוני 2009 ופורסמה באינטרנט, גרמה לדיון נרחב בתקשורת ובבלוגים ברוסיה.

## המבנה
ימין|ממוזער| מראה לבניין הראשי של האחוזה מהכביש 
הבנייה התרחשה בשטח של יותר מ-30 דונם. המקום כולו הוא מתחם ענקי, הדומה לארכיטקטורה ומראה הארמון הגדול בפטרהוף ולתעלה הצמודה עם מפל מזרקות. בנוסף, יש בשטח מבנה הדומה לבניין האדמירליות בסנקט פטרבורג. כפר קוטג'ים בשם "אחוזת איסטרה" (Истринская усадьба) הוקם באתר שכן.

חלק מהמומחים מעריכים את עלות האדמות שסביב האחוזה בכמעט 16 מיליון דולר ועלות הפיתוח היא 27 מיליון דולר (3,000 דולר למ"ר).

## בעל האחוזה
מספר אמצעי תקשורת ברוסיה העלו מספר גרסאות של מי שעשוי להיות בעל האחוזה. לדברי אחד מהם, שהתבסס על סיפוריהם של תושבים מקומיים, האחוזה שייכת לתאגיד גזפרום וליתר דיוק לאלכסיי מילר. לפי גרסה אחרת, האובייקט נבנה עבור המיליארדר זיאד מנאסירה, מבעלי חברת "Stroygazconsulting" ומשמש כמזמין הבנייה. עם זאת, נציגי גזפרום אמרו כי לחברתם אין קשר למתחם זה ונציגי Stroygazconsulting אמרו כי הם בונים את האחוזה "לעצמם".

## ראו גם
* אחוזת מילובקה
*המעון בכף אידוקופאס

## קישורים חיצוניים

* Millerhof באתר סוביסדניק
* ארמון פיוטר באיסטרה - בקנה מידה, אחד לאחד באתר העיתונות החופשית
* הארמון היקר ביותר ליד מוסקבה באתר אקספרס-גאזטה
* ארמון פוש בפרברי מוסקבה באתר רוסיה האנגלית
* ארמון הזהב ליד סנקט פטרבורג באתר SALON-interior magazine

## הערות שוליים

קטגוריה:מחוז מוסקבה: מבנים
קטגוריה:אדריכלות פלדיאנית
קטגוריה:רוסיה: ארמונות
הר באקלי (אנטארקטיקה)

**הר באקלי** (באנגלית: **Mount Buckley**) הוא ההר הגבוה ביותר במסיב באקלי בשטח חסות רוס, שבאנטארקטיקה.

ההר אינו מכוסה קרח.

גובהו של ההר 2,645 מטרים מעל פני הים; ההר הוא הגבוה בהרי המסיב, שבראשו של קרחון בירדמור.

## היסטוריה
### גילוי ההר

ההר התגלה בדצמבר 1908 על ידי משלחת נמרוד, אשר חקרה את אנטארקטיקה בין השנים 1907–1909.

### מקור השם

שמו של ההר ניתן לו על ידי אנשי משלחת נמרוד בדצמבר 1908.

ההר נקרא על שמו של ג'ורג' באקלי (George Buckley) מניו זילנד, שהיה התומך של משלחת נמרוד, והפליג עם המשלחת על האוניה "*נמרוד*" עד הגיעם למדף הקרח רוס, עת שהמשלחת המשיכה, ובאקלי שב בספינה *קוניה*.

## לקריאה נוספת

• David J. Cantrill, Imogen Poole, **[https://books.google.co.il/books?id=sOGH4xaioRUC&pg=PA8&lpg=PA8&dq=%22Mount+Buckley%22+Antarctica&source=bl&ots=2SvBtgulVw&sig=ACfU3U1vRfWnnjAvdpz_XK8vz5f--yO9nQ&hl=en&sa=X&ved=2ahUKEwjW3PvNy9_mAhWHaFAKHaMVD3U4ChDoATAAegQIBxAB#v=onepage&q=%22Mount%20Buckley%22%20Antarctica&f=false The Vegetation of Antarctica Through Geological Time]**, P 8

• M.J. Hambrey, P.F. Barker, P.J. Barrett, V. Bowman, B. Davies, J.L. Smellie, M. Trantern, **[https://books.google.co.il/books?id=NXhFAgAAQBAJ&pg=PA68&lpg=PA68&dq=%22Mount+Buckley%22+Antarctica&source=bl&ots=13GvxR5F7D&sig=ACfU3U2ZprtTpdRAkoHKxGDxW26q3QZqdA&hl=en&sa=X&ved=2ahUKEwjW3PvNy9_mAhWHaFAKHaMVD3U4ChDoATABegQICRAB#v=onepage&q=%22Mount%20Buckley%22%20Antarctica&f=false Antarctic Palaeoenvironments and Earth-Surface Processes]**, P 68

• Nicholas O'Flaherty, **[https://books.google.co.il/books?id=NXhFAgAAQBAJ&pg=PA68&lpg=PA68&dq=%22Mount+Buckley%22+Antarctica&source=bl&ots=13GvxR5F7D&sig=ACfU3U2ZprtTpdRAkoHKxGDxW26q3QZqdA&hl=en&sa=X&ved=2ahUKEwjW3PvNy9_mAhWHaFAKHaMVD3U4ChDoATABegQICRAB#v=onepage&q=%22Mount%20Buckley%22%20Antarctica&f=false Finding the oldest forest fossils in Antarctica - 280 million years old!]**, 01 February, 2018

## קישורים חיצוניים
* הר באקלי באתר הסקר הגאולוגי של ארצות הברית
* הר באקלי באתר הגאזט האנטארקטי של ממשלת ניו זילנד
* הר באקלי באתר הגאזט האנטארקטי המשווה SCAR של ממשלת אוסטרליה

## הערות שוליים

באקלי
באקלי
ארמון וסילייב

**ארמון וסילייב** (ברוסית: **Васи́льевский дворе́ц;** נקרא גם "בית וסילייב", "אחוזת האחים וסילייב") בכפר ויריצה, בגדה השמאלית של נהר אורדז' (במחוז לנינגרד) הוא העתק של ארמון יקטרינה הגדולה בפושקין.

## מטרה ותיאור
האחוזה נבנתה בשנים 2005–2006 על פי פרויקט של האדריכל הפטרבורגי **איגור ניקולאייביץ' גרמיצקי** (1939–2015) ונועד לתפקידים ייצוגיים: קבלת פנים של אורחים בכירים. הפריסה והתפאורה נועדו להרשים את המבקרים בהיקפי הארכיטקטורה, גובה האולמות (גובה התקרה באולם הגדול הוא 14 מטר), חגיגיות גרם מדרגותה שיש והקישוט המרהיב של התקרה, העמודים והקירות. לקישוט נעשה שימוש בחומרים טבעיים בלבד ורק טכנולוגיות ישנות. זהו ארמון השיש הראשון באמת בסנקט פטרבורג.

שטח רצפות השיש בפסיפס הוא יותר מ-600 מ"ר. עמודים, קמינים ופילסטרים באולם, מבואה, קירות בקומת הקרקע, גרם מדרגות ופסלים נעשו על ידי מיטב אמני איטליה ורוסיה לעבודות שיש. הקומה השנייה מיוצרת בצורת גלריות פתוחות וממסגרות אולם סגלגל בן שני חדרים שיוצרת חלל חזותי גדול. הגלריה המרכזית מעוטרת באבירי ענק משיש בגובה חמישה מטרים.

במתחם הארמון יש קפלה, כמו בארמון יקטרינה הגדולה.

האחוזה ממוקמת על מגרש בגודל 400 מ"ר ובו פארק עם מזרקות, פסלי שיש, תותחים וסירת קיץ. מול הארמון מוצב עמוד עם קומפוזיציה: המלאך השומר תומך בידו הימנית בקיסר רוסיה האחרון, ניקולאי השני, כשבידו השמאלית צלב.

## בעלים
ממוזער|250x250 פיקסלים
על פי מסמכים רשמיים, שטח האדמה הזה (מספר קדסטרלי: 47:23:0604001:302) בשטח של 41,000 מ"ר שייך לחברת היזמות הבינלאומית Litvina Limited ונועדה להכיל מרכז בריאות.

על פי נתונים לא רשמיים שמגובים בעיקר בדיווחי צהובונים, הלקוח הבלתי רשמי של הפרויקט ובעל הארמון הוא איש העסקים הפטרבורגי **סרגיי וסילייביץ' וסילייב** (יליד 05.12.1955), בעלים משותף של מסוף הנפט הפטרבורגי (PNT), האמצעי בשלושת האחים וסילייב, ילידי הכפר ויריצה (בו ממוקם הארמון), ששלטו בשוק המכוניות של סנקט פטרבורג, מאז שנות התשעים. ראשי התיבות של הבעלים - "SVV" - מעוטרים מעל הכניסה הראשית לאחוזה.

בוויריצה האחים וסילייב מימנו את שחזור כנסיית קאזאן ומספר אנדרטאות היסטוריות אחרות.

## ראו גם
* אחוזת מילובקה
* המעון בכף אידוקופאס
* מילרהוף
* ארמון יקטרינה

## קישורים חיצוניים

* אחוזת איש העסקים סרגיי וסילייב במחוז לנינגרד (ויריצה)
* ארמון האחים וסילייב
* ארמון הזהב
## הערות שוליים

 
וסילייב
קטגוריה:מחוז לנינגרד: מבנים
אברהם אלימלך שפירא

**רבי אברהם אלימלך שפירא** (1894, ה'תרנ"ד – 6 בדצמבר 1966, כ"ג בכסלו ה'תשכ"ז) היה אדמו"ר של חסידות גרודז'יסק בירושלים משנת ה'תש"ו ועד פטירתו.

## ביוגרפיה
אברהם אלימלך נולד לרב ישראל שפירא, האדמו"ר מגרודז'יסק. נשא לאישה את מלכה שפירא, ביתו של הרב ירחמיאל משה מקוז'ניץ והיה סמוך על שולחנו. הרב שפירא עלה לארץ בשנת ה'תרפ"ח (1928) והיה ממייסדי כפר חסידים.

בתחילה התפרנס מיגיע כפיו ולאחר תקופה קצרה עבר לירושלים והתגורר בבתי ורשה. הוא עבד כחשמלאי ולא היה מוכן לשאת משרת רבנות. לאחר ששמע כי אביו ומשפחתו נספו בשואה, הסכים לקבל על עצמו את האדמו"רות והחל לכהן כאדמו"ר משנת תש"ו (1946) בבית מדרש שהקים ברחוב חפץ חיים 34 בשכונת זיכרון משה בירושלים. לאחר פטירתו רכש רבי אשר פריינד את בית הכנסת המשמש עד היום את חסידיו. שיחותיו יצאו בשנת תשכ"ה (1965) בסוף הספר "אמונת ישראל" של תורת אביו. 

נפטר בכ"ג בכסלו תשכ"ז (6 בדצמבר 1966), ונקבר בבית הקברות סנהדריה לצד גיסו הרב ישראל אלעזר הופשטיין, האדמו"ר מקוז'ניץ, שנפטר ארבעה חודשים לפניו. היו לו שלוש בנות: חווה לאה שנשאה לרב זאב דרייזין, דבורה סילמן שנישאה לאיסר סילמן, רחל שנישאה לרב יהושע הוטנר.

## לקריאת נוספת
* חיים דב שטרן, **נר ישראל חלק ו' **, עמ' ס"ט, בני ברק תשנ"ד.
* יצחק אלפסי, **החסידות וארץ ישראל**, עמ' 273, ירושלים תש"ע.
## הערות שוליים

קטגוריה:אדמו"רי בית קוז'ניץ
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1894
קטגוריה:ישראלים שנפטרו ב-1966
דייוויד ברי (שחקן)

ממוזער|דייוויד ברי (שמאל) ולורן לייל (ימין) בכנס "Sasnak City Outlander" שנערך ב-17 בנובמבר 2018
**דייוויד ברי** (באנגלית: **David Berry**; נולד ב-18 בינואר 1984) הוא שחקן אוסטרלי. הוא מוכר מהופעתו בתפקיד ג'יימס בליי בסדרת הטלוויזיה האוסטרלית "מקום בלב", ובדמות לורד ג'ון גריי בסדרה "זרה" של רשת Starz.

## ביוגרפיה
ברי נולד בטורונטו שבאונטריו קנדה, ועבר לאוסטרליה בנעוריו. הוא נולד למשפחת בת ארבעה ילדים. בילדותו קיבל מלגת לימודים בזכות קולו, וחילק את זמנו בין בית הספר והופעות מקצועיות, שכללו גם הופעות באופרה האוסטרלית ובפסטיבלים רבים. ב-2002 קיבל מלגה כדי ללמוד מדעי המדינה באוניברסיטת מקגיל במונטריאול. עם סיום הלימודים נרשם והתקבל למכון הלאומי לאמנות הדרמה האוסטרלי (NIDA), שם סיים את הלימודים ב-2010.

הופעתו המקצועית הראשונה של ברי הייתה ב-2012 בתפקיד אורח בפרק בסדרה "תעלומות הרצח של מיס פישר". באותה שנה גילם את לוגן מייר בפרק העשירי של אופרת הסבון הוותיקה "קרוב רחוק" של ערוץ 7 האוסטרלי. ב-2013 כיכב ברי בסרט האימה "Progeny" של רוברט וייט. הוא הצטרף לצוות השחקנים של סדרת הדרמה "A Place to Call Home" בתפקיד ג'יימס בליי, גבר הומוסקסואל באוסטרליה של שנות החמישים של המאה העשרים.

ב-2015 כיכב ברי בתפקיד בריאן קליבר בסרט "The Crater: A True Story of Vietnam". הסרט עוסק בחוויותיו של קליבר בקרב קורל-בלמורל, שהתרחש בין 12 במאי ל-6 ביוני 1968.

באוגוסט 2016 פורסם שברי ייצטרף לצוות שחקני הדרמה התקופתית של רשת Starz "זרה", לתפקיד לורד ג'ון גריי. הופעתו הראשונה בסדרה הייתה בפרק "All Debts Paid" בשנת 2017.

### חיים אישיים
ב-2012 התחתן ברי עם קריסטינה טסיק. ב-2016 נולד להם בן.

## פילמוגרפיה

## תפקידים בתיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:שחקני תיאטרון אוסטרלים
קטגוריה:בוגרי אוניברסיטת מקגיל
קטגוריה:מהגרים מקנדה
קטגוריה:מהגרים לאוסטרליה
קטגוריה:אוסטרלים שנולדו ב-1984
ירחמיאל משה הופשטיין

**רבי ירחמיאל משה הופשטיין** ( י' באלול ה'תר"ך 28 באוגוסט 1860 –  י"ג באלול ה'תרס"ט 30 באוגוסט 1909) היה האדמו"ר של חסידות קוז'ניץ.

## תולדות חייו
נולד לרבי יחיאל יעקב הופשטיין מקוז'ניץ. לאחר שנתייתם בגיל שש גדל אצל סבו רבי אלימלך שפירא (גרודז'יסק). לאחר שאימו הרבנית שרה דבורה נישאה בשנית לרבי אשר מסטולין (השני) עבר עימה לגור בסטולין והושפע רבות מהנהגות קהילה זו. היה חביב על צדיקי הדור שכן היה הצאצא היחיד, בן אחר בן דור שישי, למגיד מקוז'ניץ. בגיל 14 נישא לברכה, ביתו של הרב מרדכי טוורסקי מלויעב.

בשנת ה'תרמ"ד שב לקוז'ניץ והתקבל על ידי החסידים כאדמו"ר. הוא נהג לא לומר תורות בטיש אלא רק ביחידות עם חסידיו. היה משורר הרבה ואף מנגן בכינור מידי מוצאי שבת. הוא היה מראשוני האדמו"רים שתמכו בציונות והורה לחסידיו לתרום כספים ליישוב הארץ ואף שלח את ילדיו לעלות לארץ ולבנות אותה, ואכן הם היו ממייסדי כפר חסידים.

בשנת תרס"ט, בגיל 49, חלה ונפטר בדרך מעיירת מרפא חזרה לקוז'ניץ. הוא נקבר בעיירה סמוך למצבת ראש השושלת, המגיד מקוז'ניץ.

## משפחתו
לרבי ירחמיאל משה היו 3 בנים ו-4 בנות:
* הרב אהרן יחיאל – אדמו"ר באוטווצק.
* הרב אשר אלימלך – אדמו"ר בקוז'ניץ ולובלין.
* הרב ישראל אליעזר – אדמו"ר בארץ ישראל, ממייסדי כפר חסידים. שימש רב בפריז ובניו יורק והקים את בית המדרש של חסידות קוז'ניץ בתל אביב.
* מלכה שפירא – סופרת; אשת האדמו"ר אברהם אלימלך שפירא מגרודז'יסק.
* רחל חיה מרים – אשת האדמו"ר קלונימוס קלמיש שפירא מפיאסצ'נה.
* חוה – אשת רבי שלום שפירא.
* חנה גולדה – אשת הרב אברהם יהושע השל מקיוב.
נינו (בן בתו של רבי ישראל אלעזר) רבי שמשון משה שטרנברג, מכהן כיום כאדמו"ר מקוז'ניץ בתל אביב.

## לקריאת נוספת
* יצחק אלפסי, **אנציקלופדיה לחסידות כרך ב' **, מוסד הרב קוק, עמ' תס"א, ירושלים תשס"א.
* אברהם יצחק ברומברג, **מגדולי החסידות כרך י"ח**, עמ' קמ"ד, ירושלים תשכ"א.

## קישורים חיצוניים
* 

## הערות שוליים

קטגוריה:אדמו"רי בית קוז'ניץ
קטגוריה:ילידי 1860
קטגוריה:נפטרים ב-1909